కరణం ధర్మశ్రీ

కరణం ధర్మశ్రీ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో చోడవరం నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం 
కరణం ధర్మశ్రీ 1974లో ఆంధ్ర ప్రదేశ్,  విశాఖపట్నం జిల్లా లో జన్మించాడు. ఆయన ఆంధ్ర  యూనివర్సిటీ నుండి 1989లో బీఏ, 1992లో బీఎల్‌, 1993లో బీఎడ్ పూర్తిచేసి కొంతకాలం న్యాయవాదిగా ప్రాక్టీస్ చేశాడు. కరణం ధర్మశ్రీ 1998లో డీఎస్సీ పరీక్ష రాయగా న్యాయస్థానంలో కేసుల అనంతరం  23 ఏళ్ల తర్వాత ఉపాధ్యాయుడిగా ఎంపికయ్యాడు.

రాజకీయ జీవితం
కరణం ధర్మశ్రీ కాంగ్రెస్ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో మాడుగుల నియోజకవర్గం నుండి పోటీ చేసి తన సమీప ప్రత్యర్థి టీడీపీ అభ్యర్థి రెడ్డి సత్యనారాయణ పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన  2009లో జరిగిన అసెంబ్లీ ఎన్నికల్లో చోడవరం నియోజకవర్గం నుండి కాంగ్రెస్ పార్టీ తరపున పోటీ చేసి తన సమీప ప్రత్యర్థి టీడీపీ అభ్యర్థి  కలిదిండి సూర్యనాగ సన్యాసి రాజు చేతిలో ఓడిపోయాడు.

కరణం ధర్మశ్రీ 2014 ఎన్నికలకు ముందు 12 మార్చి 2014న వైఎస్సార్ కాంగ్రెస్ పార్టీలో చేరి,  2014లో జరిగిన అసెంబ్లీ ఎన్నికల్లో చోడవరం నియోజకవర్గం నుండి వైసీపీ అభ్యర్థిగా పోటీ చేసి ఓడిపోయాడు. ఆయన 2019 అసెంబ్లీ ఎన్నికల్లో వైసీపీ అభ్యర్థిగా పోటీ చేసి టీడీపీ అభ్యర్థి కలిదిండి సూర్యనాగ సన్యాసి రాజు పై 27637 ఓట్ల మెజారిటీతో గెలిచి రెండోసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (2019)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:వై.యస్.ఆర్. కాంగ్రెస్ పార్టీ